આ બંને બેઠક સયાજીગંજ અને અકોટા પર મહિલા નહીં પરંતુ પુરુષ ઉમેદવારને સ્થાન અપાશે. જ્યારે ઈડર, દહેગામ, કલોલ, બોરસદ, પેટલાદ સોજિત્રા, કપડવંજ વગેરેની મધ્ય ગુજરાતની સીટો પર હજુ કોઈ ઉમેદવાર નિશ્ચિત કરાયા નથી. અમદાવાદ શહેરની નારણપુરા કે સાબરમતી બેઠક પરથી ગુજરાત કો. ઓપરેટિવ બેન્કના ચેરમેન અજય પટેલને ભાજપ ચૂંટણી મેદાનમાં ઉતારશે. સહકાર ક્ષેત્રે વર્ચસ્વ ધરાવતા અને અમિત શાહના વિશ્વાસુ ગણાતા અજય પટેલને બહુમતીથી જીતાડવા માટે મોટાભાગે નારણપુરા બેઠક ફાળવવામાં આવશે.